Diari Oficial de la Generalitat Valenciana


Sumari del DOGV 4220, del 03-04-2002 (2002/2830)

Informació pública de la suspensió de l'atorgament de llicències per a l'estudi i reforma de l'ordenació urbanística sobre implantació de tanatoris i acadèmies d'ensenyament al terme municipal d'Aldaia.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4220

Data del DOGV
:   03-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2830


Organisme emissor
:   Ajuntament d'Aldaia

Tipus de document
:   Anunci

Informació pública de la suspensió de l'atorgament de llicències per a l'estudi i reforma de l'ordenació urbanística sobre implantació de tanatoris i acadèmies d'ensenyament al terme municipal d'Aldaia. [2002/X2830]
  
El Ple de l'Ajuntament, en la sessió del dia 5 de març de 2002, adoptà entre altres l'acord següent:
  
?5. Suspensió de l'atorgament de llicències per a l'estudi i reforma de l'ordenació urbanística sobre implantació de tanatoris i acadèmies d'ensenyament al terme municipal.
  
Vist l'expedient expressat i atès que raons d'oportunitat i conveniència aconsellen de modificar la regulació de l'atorgament de llicències per a la implantació de tanatoris i acadèmies d'ensenyament al terme municipal, i vistos els informes tècnic i jurídic.
  
Per tot això, el ple amb el dictamen previ de la comissió informativa d'Urbanisme i Medi Ambient, per unanimitat, acorda:
  
1r. De conformitat amb els articles 57 de la LRAU i 152 del Reglament de Planejament de la Comunitat Valenciana, suspendre l'atorgament de llicències de parcel·lació de terrenys, edificació i demolició per a àrees o usos per a la implantació de tanatoris i acadèmies d'ensenyament al terme municipal.
  
2n. La suspensió cautelar de l'atorgament de llicències per als usos esmentats i la construcció d'obres, parcel·lacions i demolicions relacionades amb els usos esmentats, s'han d'entendre per facilitar-ne l'estudi i/o reforma i millor regulació.
  
3r. Determinar que aquesta suspensió s'extingirà en el termini d'un any. Si s'hagués produït dins d'aqueix termini la convocatòria d'informació pública, la suspensió es mantindrà per a les àrees les noves determinacions de planejament de les quals suposen modificació de l'ordenació urbanística i els seus efectes s'extingiran definitivament transcorreguts dos anys des de l'acord de suspensió adoptat per a facilitar-ne l'estudi de planejament o la reforma. Si la convocatòria d'informació pública es produeix una vegada transcorregut el termini de l'any, la suspensió derivada d'aquesta convocatòria d'informació pública tindrà també la durada màxima d'un any.
  
En qualsevol caso, la suspensió s'extingeix amb l'aprovació definitiva del planejament.
  
4t. Que es publique aquest acord de suspensió en el DOGV amb indicació dels recursos que hi escaiguen?.
  
Aquest acte esgota la via administrativa i en contra podreu interposar recurs davant la corresponent Sala Contenciosa Administrativa del Tribunal Superior de Justícia de la Comunitat Valenciana, amb seu al Palau de Justícia de la ciutat de València, en el termini de dos mesos comptadors des de l'endemà de la publicació, de conformitat amb el que disposen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa (BOE de 14 de juliol de 1998), sense perjudici que s'hi puga exercir qualsevol altra acció que estime procedent.